བུད་མེད་རྣམས་ཀྱིས་རང་ཉིད་ཀྱི་ཁེ་དབང་ལ་སྲུང་སྐྱོབ་བྱ་ཆེད་རྒྱལ་སྤྱིའི་སྟེང་བྱ་འགུལ་རབ་དང་རིམ་པ་སྤེལ་བ་བརྒྱུད།གཅིག་དགུ་བཅུ་གཅིག་ལོའི་ཟླ་གསུམ་པའི་ཚེས་བརྒྱད་ཉིན་ནི་ཐེངས་དང་པོའི་རྒྱལ་སྤྱིའི་ངལ་རྩོལ་བུད་མེད་དུས་ཆེན་ཡིན་པ་རེད།རང་རྒྱལ་གྱིས་གཅིག་དགུ་ཉེར་གཉིས་ནས་བཟུང་གསུམ་བརྒྱད་བུད་མེད་དུས་ཆེན་ལ་དྲན་གསོ་ཞུས་པ་རེད།ཀྲུང་གོའི་བུད་མེད་ཀྱིས་ཐེངས་དང་པོར་མང་ཚོགས་རང་བཞིན་གྱི་གསུམ་བརྒྱད་བུད་མེད་དུས་ཆེན་ལ་གཅིག་དགུ་ཉེར་བཞི་ལོར་ཀོང་ཀྲིག་ནས་དྲན་གསོ་ཞུ་བའི་བྱ་འགུལ་སྤེལ་བ་རེད།གཅིག་དགུ་ཞེ་དགུ་ལོའི་ཟླ་བཅུ་གཉིས་པའི་ནང་།ཀྲུང་དབྱང་མི་དམངས་སྲིད་གཞུང་སྲིད་དོན་སྤྱི་ཁྱབ་ཁང་གིས་ལོ་རེའི་ཟླ་གསུམ་པའི་ཚེས་བརྒྱད་ནི་བུད་མེད་དུས་ཆེན་ལ་གཏན་ཁེལ་བྱས་པ་རེད།མཉམ་འབྲེལ་རྒྱལ་ཚོགས་ཀྱིས་གཅིག་དགུ་དོན་ལྔ་ལོ་རྒྱལ་སྤྱིའི་བུད་མེད་ལོར་གཏན་ཁེལ་བྱས་ཏེ་རྒྱལ་སྤྱིའི་བུད་མེད་དུས་ཆེན་ལ་རྟེན་འབྲེལ་ཞུས་ཡོད་པ་རེད།སྤྱིར་བཏང་གི་བུད་མེད་རྣམས་ཀྱིས་དྲང་བདེན་དང་སྤྱི་ཚོགས་ཁྲོད་ཟབ་ཞུགས་བྱེད་པའི་སྲོལ་རྒྱུན་གཏན་ཁེལ་བྱས།གཅིག་དགུ་དོན་བདུན་གྱི་ཚོགས་ཆེན་གྱིས་གྲོས་གཞི་ཞིག་ལ་གྲོས་འཆམ་བྱུང་སྟེ་རྒྱལ་ཁབ་སོ་སོའི་རང་ཉིད་ཀྱི་ལོ་རྒྱུས་དང་མི་རིགས་ཀྱི་སྲོལ་རྒྱུན་གོམས་གཤིས་ལྟར།ལོ་གཅིག་ནང་ཉིན་ཞིག་གཏན་ཁེལ་བྱས་ཏེ་མཉམ་འབྲེལ་རྒྱས་ཚོགས་བུད་མེད་ཁེ་དབང་དང་འཛམ་གླིང་ཞི་བདེ་ཉིན་མོ་སྲུང་བརྩི་བྱེད་རྒྱུ་ཐག་བཅད།མཉམ་འབྲེལ་རྒྱལ་ཚོགས་ཀྱིས་རྒྱལ་སྤྱིའི་བུད་མེད་དུས་ཆེན་ནི་ཟླ་གསུམ་པའི་ཚེས་བརྒྱད་ཉིན་གཏན་ཁེལ་བྱས་པ་རེད།